জ্যাক অ্যালবার্টসন

হ্যারল্ড "জ্যাক" অ্যালবার্টসন (; ১৬ জুন ১৯০৭ - ২৫ নভেম্বর ১৯৮১) ছিলেন একজন মার্কিন অভিনেতা, কৌতুকাভিনেতা, গায়ক ও নৃত্যশিল্পী। তিনি ভডেভিল মঞ্চে অভিনয় করতেন।Obituary Variety, December 2, 1981. মঞ্চে অভিনয়ের জন্য তিনি একটি টনি পুরস্কার, চলচ্চিত্রে অভিনয়ের জন্য একটি একাডেমি পুরস্কার এবং টেলিভিশনে অভিনয়ের জন্য দুটি এমি পুরস্কার অর্জন করে। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। টেলিভিশন শিল্পে তার অবদানের জন্য ১৯৭৭ সালে ৬২৫৩ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়।

তিনি দ্য সাবজেক্ট ওয়াজ রোজেস (১৯৬৮) চলচ্চিত্রে জন ক্লেয়ারি চরিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি উইলি ওয়াঙ্কা অ্যান্ড দ্য চকলেট ফ্যাক্টরি (১৯৭১) ছবিতে গ্র্যান্ডপা জো, দ্য পসাইডন অ্যাডভেঞ্চার (১৯৭২) ছবিতে ম্যানি রোজেন, এবং চিকো অ্যান্ড দ্য ম্যান (১৯৭৪-৭৮) টেলিভিশন ধারাবাহিকে এড ব্রাউন চরিত্রে অভিনয় করে পরিচিতি অর্জন করেন।

প্রারম্ভিক জীবন
অ্যালবার্টসন ১৯০৭ সালের ১৬ই জুন ম্যাসাচুসেটস অঙ্গরাজ্যের মালডেনে জন্মগ্রহণ করেন। তার বাবা লিওপল্ড অ্যালবার্টসন ও মা ফ্লোরা (জন্মনাম ক্রাফট)। তারা দুজনেই রুশ ইহুদি অভিবাসী ছিলেন। তার বড় বোন অভিনেত্রী মেবল অ্যালবার্টসন। তার মাতা স্টক কোম্পানির অভিনেত্রী ছিলেন, পাশাপাশি একটি জুতার ফ্যাক্টরিতে কাজ করে সংসারের ভরণপোষণ করতেন। ২২ বছর বয়স পর্যন্ত তিনি "হ্যারল্ড অ্যালবার্টসন" নামে পরিচিত ছিলেন। তার বাবা তার জন্মের পূর্বেই তার মাকে ত্যাগ করেন। তার সৎবাবা অ্যালেক্স এরলিখ একজন নাপিত ছিলেন।

তথ্যসূত্র

বহিঃসংযোগ








বিষয়শ্রেণী:১৯০৭-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:ইহুদি সঙ্গীতশিল্পী
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন গায়ক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নৃত্যশিল্পী
বিষয়শ্রেণী:মার্কিন মঞ্চ অভিনেতা
বিষয়শ্রেণী:ম্যাসাচুসেট্‌সের অভিনেতা
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
বিষয়শ্রেণী:২০শ শতাব্দীর মার্কিন নৃত্যশিল্পী
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:ইহুদি অভিনেতা
বিষয়শ্রেণী:ম্যাসাচুসেটসের ব্যক্তি